شەفەق نیوز/ پولیس پارێزگای کەفر شێخ باکوور
قاهیرەی میسر، لێکۆڵینەوە لە رویداو کەفتن خانمە پەرستاریگ لە قات شەشەم لەیەکیگ
لە خەسەخانەیل وەبان سەر فەرمانبەر ئاسایش خەسەخانەگە کەێد، ک وەکوتپڕ پاسەوانەگە
گیانی لەدەسدایە، و ئەو خانم پەرستارە ک خوازیە خوەی بکوشێد وەزنی مەنیە.
سەرچەوەیگ ئەمنی ئەرامیدیایل راگەیانن وت:
پولیس ئاگاداری لە کەفتن دویەتیگ لە قات شەشەم لە خەسەخانەی کەفر شێخ وەرگرد، ک
کەفتیەسە بان سەر فەرمانبەر ئاسایش لە خود خەسەخانەگە، و وەکوتپڕ گیانی لەدەسدایە،
و دویەتەگە خریاسە ژیر چەودیاریکردن هویرد.
سەرچەوەگە دیاری کرد ک وەڕەسین پولیس ئەرا
خەسەخانەگە، دەرکەفت ک دویتەگە لە تەمەن ٢٢ ساڵان، کار پەرستاری کەێد، چەن شوینیگ
لەلەشی شکیاگە، لەوەر کەفتنی لە قات شەشەم وەبان سەر فەرمانبەریگ لە ئاسایش
خەسەخانەگە وەناو عەلا ڕەمەزان لە تەمەن ٢٩ ساڵان، ک وەکوتپڕ مردیە.
